**PLASTIČKA TEKSTURA , reljef**

Razmislite:

 Koje vam prve asocijacije dolaze kad kažemo reljef?

 U kojem se predmetu najčešće spominje reljef?

 Prisjetite se definicije reljefa iz tog predmeta!

Možete istražiti 3D model zemljine kugle na linku <https://sketchfab.com/3d-models/europe-relief-map-9f8e318d93b246fdb2cdab2ce4f07c03>

Jeste li prepoznali udubljenja?

Jeste li prepoznali izbočine?

 

 Šibenik, katedrala Sv, Jakova, Juraj Dalmatinac 15 st. visoki reljef s katedrale sv. Jakova

*Reljef*  pripada kiparskoj obradi materijala.

Kiparska obrada materijala ovisi o kiparevu osobnu načinu uporabe materijala I alata. Očituje se raznolikim teksturama na površini kipa. Nazivamo ih *plastička tekstura*

Razlikujemo 3 vrste reljefa prema visini izbočenja: *uleknuti, niski I visoki*

**Uleknuti:** nastaje urezivanjem, utiskivanjem, klesanjem, I udubljjivanjem u plohi. Izbočina **nema.**

**Niski:** masa malo ulazi u prostor, a prostor plitko ulazi u masu; izbočenja na plohi su **niska.**

**Visoki:** oblici su ovdje gotovo nezavisni od podloge, ali se ipak jednim djelom drže za nju. Masa jako izlazi u prostor I prostor veoma prodire u masu, a izbočenja su **vrlo velika.**



 Split, vratnice ( drvo) katedrale Sv.Duje, Andrija Buvina 13 st.

 

 Otok Krk, Baščanska ploča, 12 st.

Razmisli, kojem tipu reljefa pripada svaki likovni primjerak !

Za one koji žele dodatno istražiti reljef ( na str 7 do 12)

<https://repozitorij.uaos.unios.hr/islandora/object/uaos%3A387/datastream/PDF/view>

*LUMENUS LUDENS*

*Homo ludens (na latinskom) - čovjek koji se igra, a igra je sloboda sama*

*Lumen (na latinskom) znači svjetlost, a igra svjetlosti je važna za reljefe jer podržava njihovu općenitu zaigranost I slobodu izraza*

**Ključni pojmovi:**

Kiparska obrada

Visoki, niski I uleknuti reljef

**Tehnika:**

Modeliranje glinom, glinamolom, slanim tijestom, papirom ili kartonom,alu-folijom (ovisno što kod kuće imate)

*Recept za slano tijesto:*

 *35 dag glatkog brašna*

 *35 dag rafinirane soli*

 *vode po potrebi*

1. *Od brašna i soli umijesiti masu uz postepeno dodavanje vode. Napraviti glatku smjesu.*
2. *Za provjeru da li je smjesa za modeliranje dobra, napraviti malu lopticui staviti je na stol. Ako je nakon par minuta ostala nepromijenjena, smjesa je u redu.*
3. *Ako se tijesto lijepi, dodati malo brašna, a ako se kida navlažiti s malo vode.*

**Likovni zadatak:**

Modeliraj pticu slobode u kiparskoj tehnici reljefa. Koristi vrstu reljefa po izboru. Odaberi željenu tehniku I slobodno istražuj u materijalu. Dozvoli si potpunu slobodu, kao što I sam naziv rada kaže. Budi slobodan (slobodna).

Ako radiš sa glinamolom I sličnim materijalom, pomozi si žlicom ili vilicom kao modelirkama.

 

 Frank Stella Asirska umjetnost

 

 Hrvatski pleter